Държавен вестник, бр. 103, 2015 г., стр. 27

БРОЙ  103	
Д Ъ Р Ж А В Е Н  В Е С Т Н И К 	
СТР.  27  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ЗДРАВЕОПАЗВАНЕТО
Наредба за допълнение на Наредба № 26 от 
2007 г. за предоставяне на акушерска помощ 
на здравно неосигурени жени и за извършване 
на изследвания извън обхвата на задължител-
ното здравно осигуряване на деца и бременни 
жени (обн., ДВ, бр. 51 от 2007 г.; доп., бр. 100 
от 2012 г.; изм. и доп., бр. 9 от 2014 г.)
Параграф единствен. В приложение № 4 
към чл. 9 се създава ред 8:
„
8. Лаборатория 
по геномна 
диагностика
Център по молекулна медицина, 
Катедра по медицинска химия 
и биохимия, Медицински факул-
тет, Медицински университет, 
София
“
Министър: 
Петър Москов
8449
БЪЛГАРСКА НАРОДНА БАНКА
НАРЕДБА № 29  
от 12 декември 2015 г.
за определяне на реда на финансиране на 
административните разходи на Фонда за 
гарантиране на влоговете в банките
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят раз-
мерът и редът за събиране на годишна такса 
от всяка банка и клонове на банка по чл. 1, 
ал. 2 и 3 от Закона за гарантиране на влоговете 
в банките (ЗГВБ), обхванати от системата за 
гарантиране на влоговете в Република България, 
за финансиране на административните разходи 
на Фонда за гарантиране на влоговете в банките 
(Фонда) и на Фонда за преструктуриране на 
банките (ФПБ).
(2) Размерът на годишната такса по ал. 1 
се определя въз основа на необходимите мате-
риално-технически и административни разходи 
на Фонда и ФПБ, предвидени в годишния 
бюджет на Фонда.
(3) Управителният съвет на Фонда управлява 
ФПБ и разходите, свързани с управлението на 
ФПБ, са част от административните разходи 
на Фонда.
(4) Фондът изпраща проекта на годишния 
бюджет за административните разходи на Фонда 
на Българската народна банка (БНБ) и на Асо-
циацията на банките в България за сведение.
(5) Управителният съвет на Фонда приема 
годишния бюджет за административните раз-
ходи на Фонда и отчета за изпълнението му и 
ги представя на БНБ и на Сметната палата в 
30-дневен срок от приемането им.
Г л а в а  в т о р а
ОПРЕДЕЛЯНЕ НА ГОДИШНИТЕ ТАКСИ
Чл. 2. Приетият от управителния съвет на 
Фонда бюджет за административните разходи 
на Фонда за следващата година не може да 
надхвърля 0.0056 % от сумата на гарантирани-
те размери на влоговете на банките по чл. 1, 
ал. 1 към края на месец септември на текущата 
година, но не може да бъде по-малък от бю-
джета за административните разходи на Фонда 
за текущата година. 
Чл. 3. (1) Общата сума на дължимите от 
банките такси за следващата година е равна на 
0.0056 % от сумата на гарантираните влогове 
на банките по чл. 1, ал. 1 към края на месец 
септември на текущата година.
(2) Управителният съвет на Фонда до 20 
ноември на текущата година уведомява Асоциа-
цията на банките в България и БНБ за общата 
сума на годишните такси.
(3) Положителната разлика между общата 
сума на дължимите от банките такси за съ-
ответната година и общата сума на бюджета 
за административните разходи на Фонда, оп-
ределен по реда на чл. 2, формира налични 
средства на Фонда съгласно приложението.
Чл. 4. (1) Определената от управителния 
съвет на Фонда индивидуална годишна такса 
за всяка банка е равна на общата сума на 
дължимите от банките такси за съответната 
година, определена по реда на чл. 3, ал. 1, 
умножена по процентното съотношение на 
размера на гарантираните влогове на съответ-
ната банка към общия им размер за банковата 
система като средна стойност към 31 декември 
на предходната година, 31 март, 30 юни и 30 
септември на текущата година.
(2) Банките изпращат на Фонда до края 
на месеца, следващ тримесечието, информа-
ция за размера на гарантираните влогове по 
чл. 4, ал. 1.
(3) Фондът уведомява всяка банка за дължи-
мата от нея индивидуално определена такса за 
следващата година до 30 ноември на текущата 
година.
(4) Ако банките не представят на Фонда в 
срока по ал. 2 цялата необходима информация 
за изчисляване на индивидуалните годишни 
такси, Фондът определя дължимата годишна 
такса за всяка банка въз основа на собствените 
си оценки.
Г л а в а  т р е т а
ВНАСЯНЕ НА ГОДИШНИТЕ ТАКСИ 
Чл. 5. (1) Банките внасят индивидуално оп-
ределените им такси до 10 януари на годината, 
за която се отнася бюджетът.